Vejen: En 74-årig bilist blev mandag formiddag frarøvet sin Volvo, da han samlede en blaffer op i Vejen. Da den fremmede var kommet ind i bilen, truede han bilisten med en dolk til at forlade køretøjet.

Episoden udspillede sig på Koldingvej ved 12.30-tiden. Den svensktalende mand tog bilen og kørte fra stedet i østlig retning. Politiet efterlyser derfor en brunmetallic Volvo XC60, årgang 2014, med registreringsnummeret: BZ 54943.

"Hvis du ser bilen, så kontakt os straks på 114", skriver politiet på Twitter.